**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2018. OKTÓBER 11-I RENDKÍVÜLI ÜLÉSÉRŐL.**

**Határozat:**

**44/2018. (X. 11.)**

**45/2018. (X. 11.)**

**46/2018. (X. 11.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2018. október 11-i rendkvüli üléséről.

Jelen vannak: Németh Ágnes polgármester, Bogár István, Dormán Jenő,

Simon Viktória, Patakiné Sümegi Mária Erzsébet képviselők,

Fazekas István jegyző, Darabos Balázsné jegyzőkönyvvezető.

Távol voltak: Sipos László, Vizlendvai László képviselők

A lakosság köréből megjelent 2 fő.

Németh Ágnes polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Bogár István és Patakiné Sümegi Mária Erzsébet képviselőket.

A javaslatot a képviselőtestület egyhangúlag tudomásul vette.

**Ezután javaslatot tett a napirendre:**

Javasolta, hogy a kiadott napirendtől eltérően 1. napirendi pontként vegyék fel a Toldi utca vízelvezetési problémáját.

**N A P I R E N D:**

1./ Toldi utcai vízelvezetési probléma

Előadó: Németh Ágnes polgármester

2./ Egyéb ügyek

A napirendi pontot a képviselőtestület egyhangúlag elfogadta.

**1./ Toldi utca vízelvezetési probléma**

Előadó: Németh Ágnes polgármester

Németh Ágnes polgármester tájékoztatta a képviselőtestületet, hogy a Toldi utcában az érintettek részvételével a helyszíni bejárás megtörtént. Most az a kérdés, hogy hogyan legyenek a további lépések és milyen műszaki paraméterekre kérjenek árajánlatot a tervezésre.

Bogár István a helyszíni bejáráson volt-e olyan javaslat, műszaki megoldás, amely minden érintettnek elfogadható?

Németh Ágnes szóba került záportározó építése a jegyző területén, amelynek kivitelezése anyagi kérdés. A másik megoldásként a jegyző területén árokban levezetés a befolyóig a Petőfi közbe az utcán és a kapubejárókat megemelik. Ez a megoldás nagyobb felhőszakadás esetén nem biztos, hogy megoldás lenne. A záportározó sokba kerül ehhez 2 telket még meg is kellene vásárolni.

Bogár István az árokban való levezetés a befolyóig tűnik a legjobb megoldásnak.

Dormán Jenő véleménye szerint is ez lenne a megoldás.

Patakiné Sümegi Mária Erzsébet kérdése, hogy milyen pénzügyi lehetőségeik vannak a munkák elvégzéséhez.

Németh Ágnes polgármester a költségvetésbe nincs erre fedezet.

Bogár István anyagi áldozatot kell vállalni az önkormányzatnak akár hosszú lejáratú hitel felvételén kell gondolkodni, vagy értékesítik a tulajdonukban lévő telkeket.

Németh Ágnes 4.000,-Ft/m2 az építési telkek ára.

Bogár István a telkeket meghirdették-e?

Németh Ágnes néhány ingatlan hirdető lapra került fel, de érdeklődés nem nagyon volt.

Fazekas István az árokban történő levezetés csak őt érinti.

Bogár István a hozzájárulásokat meg kell szerezni a tulajdonosoktól.

Németh Ágnes ez e megoldás nem biztos, hogy teljes körűen megoldja a problémát. Hosszú távon a gát lenne a megoldás, de az üzemeltetés sokba kerül.

Bogár István szakember általi javaslat kell.

Németh Ágnes meg kell terveztetni.

Patakiné Sümegi Mária Erzsébet az a kérdés, hogy mit terveztetnek meg.

Németh Ágnes áteresz, levezetés a jegyző telkén és tovább vezetni a Petőfi közben az utcán.

Nagy Balázs véleménye szerint a gát építése hatalmas összeg és a folyamatos működtetést is biztosítani kellene. Reális megoldásnak tűnik ha több fele vezetik le a vizet. Az utcán elfolyna a víz, a bejárókat meg kell emelni, és bővíteni a rácsos átereszeket. Ez véleménye szerint kivitelezhető és költségekben is a legkedvezőbb megoldás lenne. Az hogy a vízelvezetés a telken nyílt vagy zárt formában történik az már részletkérdés.

Dr. Erdélyi Gábor az elmúlt ülésen hozott határozhat kivonatot megkapta de a munka elvégzésére nincs határidő.

Németh Ágnes polgármester valóban nincs határidő.

Dr. Erdélyi Gábor a bírósági ügy jelenleg áll, neki szükséges hogy milyen határidővel oldják meg a problémát.

Németh Ágnes polgármester nem véletlenül maradt ki a határidő mivel a tervezés és kivitelezés mennyi időt vesz igénybe nem lehet kiszámolni.

Dr. Erdélyi Gábor az engedélyezésre meg vannak az eljárási határidők. Határidő megadása szükséges lenne. Egy dologról nem beszéltek, arról, hogy a Toldi utca felett meg kellene fogni a vizet. A saját telke felett árkot ásatott és ezzel fogták meg a vizet. Külterületi szántón vízelvezetésére a törvényi előírások alapján lehet árkot húzni és szakaszosan meg lehet fogni a vizet. A műszaki megoldást gondolja át a tervező. A munka elvégzésének legyen határideje, amelyről tájékoztatást kér.

Németh Ágnes polgármester nem tud határidőt mondani, hiszen nem tudja, hogy a tervező mire tudja elkészíteni a terveket.

Dr. Erdélyi Gábor hétfőre szeretne határidőt kapni.

Nagy Balázs a kivitelezésnek kora tavasszal meg kellene lenni, mivel majd jönnek az újabb esőzések és a problémák és megint a lakók egymással veszekszenek.

Bogár István a terv meg lesz, a költségvetésben a jövő évben valamilyen módon biztosítani kell ehhez a szükséges fedezetet.

Németh Ágnes polgármester az áteresz megépítésre, a jegyző telkén való árokban történő levezetés, valamint a Petőfi közben az úton történő tovább vezetéssel kér ajánlatot a tervezőtől.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 44/2018. (X. 11.) számú határozata**

Teskánd Község Önkormányzat Képviselőtestülete árajánlatot kér a Toldi utca vízelvezetésének megtervezésére a következő paraméterekkel: Toldi utca áteresz építése, a csapadékvíz levezetése a telken nyílt vagy zárt árkos megoldással és tovább a Petőfi közben az utcán a rácsos befogadóig.

2. Egyéb ügyek

a./ Szolgálati lakások nyílászáró cseréje

Németh Ágnes polgármester elmondta, hogy árajánlatot a kért a Cseke Ablakgyártó Kft-től a szolgálati lakások ablakcseréjére. Az ingatlan többi tulajdonosa a cserével egyetértett. A költségeket a posta bérleti díjából befolyt összegből fizetik, amelyet eddig egy közös számlára gyűjtöttek össze. Javasolta, hogy a munkát rendeljék meg.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 45/2018. (X. 11.) számú határozat**

Teskánd Község Önkormányzat Képviselőtestülete a Teskánd, Petőfi u. 42. szám alatti szolgálati lakások nyílászáróinak cseréjét a Cseke Kft. által adott árajánlat alapján megrendeli.

b./

Németh Ágnes polgármester az elmúlt ülés óta történt fontosabb eseményekről számolt be:

-a Telekes-Ép Kft-től ajánlatot kért a téli hó eltakarítási munkákra.

-

- a vis maior pályázatról még nincs döntés

- Németh István csapadékvíz elvezetés megoldására az ajánlatot megkapta, amelynek összege 2.5 millió forint, az ajánlatot a Zalaber Kft. átnézi.

- A Fitt-park 1 éves születésnapja alkalmával sportrendezvények lesznek 2 db játék beszerzése megtörtént a játszótérre a befolyt adományokból.

- Nevelt Eb területbérlésével kapcsolatosan elmondta, hogy Zalaegerszegen 30.000,- Ft volt az éves bérleti díj, a múltkor ülésen felvetett 500.000,- Ft/éves árat soknak tartja ennyiért nem kell neki a terület.

Bogár István meg kell kérdezni mi az a maximum amit adna érte.

-December 2-ára tervezik az Idősek Napját.

**c./ Közös Önkormányzati Hivatal létrehozásáról szóló megállapodás módosítása**

Előadó: Fazekas István jegyző

Fazekas István jegyző elmondta, hogy Közös Önkormányzati Hivatal létrehozásáról szóló megállapodás módosítása vált szükségessé. Jelen esetben a megállapodás 13. 4 pontja a Zala Megyei Közigazgatási és Munkaügyi Bíróság kizárólagos illetékességét állapították meg, amely bíróság már nincs. Így javasolta, hogy ezen pontot a megállapodásból vegyék ki.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 5 igen szavazattal/ a következő határozatot hozta:

**Teskánd Község Önkormányzata 46/2018. (X. 11.) számú határozata**

Teskánd Község Önkormányzat Képviselőtestülete a Közös Önkormányzati Hivatal létrehozásáról szóló megállapodás 13. 4. pontját hatályon kívül helyezi.

Felhatalmazza a polgármestert a megállapodás aláírására.

**d./ Fitt-park támogatás**

Németh Ágnes polgármester ismertette a fitt-park szervezői támogatás kérelmét. A játékok a játszótéren kerülnek elhelyezésre. Konkrét összeget ne állapítsanak meg, ha valamilyen játék beszerzéséhez kell támogatás azzal járuljanak hozzá.

Bogár István egyetért a javaslattal az önkormányzatnak szerepet kell vállalni ebben.

Fazekas István a Fitt-napi rendezvényhez támogatásokból 700.000,- Ft jött össze.

Németh Ágnes maximum 100.000,- Ft támogatást adjanak.

Patakiné Sümegi Mária Erzsébet az Ilona kápolna tervezéséhez az önkormányzat támogatást állapított meg. A hozott határozatnak megfelelően ezt realizálni kellene.

Németh Ágnes támogatási szerződést kell kötni és a megállapított összeget átutalják.

Több napirend és hozzászólás nem volt Németh Ágnes polgármester megköszönte a megjelenést és az ülést 20.30 órakor bezárta.

Kmf.

Németh Ágnes Fazekas István

polgármester jegyző

Bogár István Patakiné Sümegi Mária Erzsébet

jegyzőkönyv-hitelesítők